คือผมรอ ปจด แฟนมาซึ่งนับวันแล้วมันควรจะมาประมานวันที่ 25-26 ตลอดเวลาใกล้ๆนี้ แฟนมีอาการบีบๆช่องคลอด ปวดท้องมากบางเวลา มันเป็นอาการของ ปจด ที่กำลังจะมา หรือ จะท้องครับ
สวัสดีค่ะ อาการปวดท้อง บีบช่องคลอด อาจเป็นอาการก่อนการมีประจำเดือนมาก็ได้ เนื่องจากใกล้ช่วงกำหนดวันที่ควรจะมา อาการดังกล่าวไม่น่าใช่อาการของการตั้งครรภ์ เนื่องจากอาการต่างๆ ของการตั้งครรภ์มักจะปรากฏหลังจากอาการขาดประจำเดือนไปแล้วประมาณ 2 สัปดาห์ ดังนั้นควรรอประจำเดือนไปอีกซัก 1 สัปดาห์ คือถึงประมาณวันที่ 1 พ.ย. หากประจำเดือนไม่มา ก็ควรตรวจหาการตั้งครรภ์ดูค่ะอย่างไรก็ตาม หากประจำเดือนไม่มา และตรวจแล้วไม่พบการตั้งครรภ์ แต่อาการปวดท้องเป็นมาก หรือมีอาการตกขาวที่ผิดปกติร่วมด้วย แนะนำควรไปพบแพทย์เพื่อตรวจหาสาเหตุอื่นๆ ค่ะ เช่น มีการอักเสบติดเชื้อในมดลูก เป็นต้น